Tito
2 Lelo iwe ulelanda ifileumfwana ne sambilisho ilituntulu.+ 2 Abaume+ abakalamba babe abatekanya, abaicindika,+ aba mano, abashinenuka mu citetekelo,+ mu kutemwa, na mu kushipikisha.+ 3 Ifyo fine eba na banakashi+ abakalamba ukuti babe ne mibele ya mushilo, te ba lwambo,+ nangu abatekwa ubusha ku kunwa umwangashi uwingi, lelo balesambilisha ifisuma; 4 pa kuti balesambilisha abakashana ukutemwa abalume babo,+ ukutemwa abana babo,+ 5 ukuba na mano, ukuba abasanguluka,+ abasunga bwino amayanda yabo, abasuma, abanakila+ abalume babo, pa kutila icebo ca kwa Lesa cipontelwa.+
6 Ifyo fine ulekonkomesha na balumendo ukuba na mano,+ 7 kabili muli fyonse ube icilangililo kuli bambi ica milimo iisuma;+ ulesambilisha+ abantu ifya cine,+ ulebikako amano, 8 uleba ne milandile iisuma iishingakalifya bambi;+ pa kuti uulekaanya omfwe insoni, pa kusanga ukuti tapali nangu cimo ico engatwitila ukuti tuli bantu ababi.+ 9 Eba na basha+ ukuti balenakila ababashita muli fyonse,+ no kulabasansamusha, te kulabapilika,+ 10 belaiba,+ lelo baleba aba cishinka sana,+ pa kuti muli fyonse bayemfye isambilisho lya kwa Lesa, Umupusushi+ wesu.
11 Pantu icikuuku+ ca kwa Lesa icilepususha+ abantu+ abalekanalekana calimoneka,+ 12 muli ici cikuuku e mo tusambilila ifya kukaana imikalile+ iishili ya bwina Lesa no lunkumbwa+ lwa pano calo lelo tusambililamo ifya kuba na mano, ifya kuba abalungami ne fya kuba na bukapepa+ muli buno bwikashi bwa nomba,+ 13 ilyo tulelolela isubilo+ ilishaiwamina no kumoneka kwa bukata+ ukwa kwa Lesa mukulu no kwa Mupusushi wesu, Kristu Yesu, 14 uwaipeele+ pali ifwe ukuti atulubule+ ku musango onse uwa bumpulamafunde no kusangulula+ abantu pa kuti babe abantu bakwe abaibela,+ kabili abapimpa ukubomba imilimo isuma.+
15 Ulebomfya amaka yobe yonse ayo wapeelwa ku kucincisha no kukalipila abalekumfwa.+ Wileka umuntu nangu umo akusuule.+
ces_Latn bem_Latn bem_Latn bem_Latn bem_Latn